**Հ Ի Մ Ն Ա Վ Ո Ր Ո Ւ Մ**

**«ՀՀ կառավարության 2018 թվականի նոյեմբերի 15-ի N 1307–Լ որոշման մեջ փոփոխություն կատարելու մասին» ՀՀ կառավարության լոկալ որոշման նախագծի վերաբերյալ**

2011թ. աշնանը Հայաստանի Հանրապետությունը միացել է «Բաց կառավարման գործընկերություն» (այսուհետ՝ ԲԿԳ) նախաձեռնությանը: Նախաձեռնության նպատակն է քաղաքացիական հասարակության ակտիվ ներգրավմամբ նպաստել պետական կառավարման համակարգի բարելավմանը և արդյունա­վետության բարձրացմանը՝ խթանելով պետություն-քաղաքացի հարաբերու­թյունների թափանցիկությունը և վստահությունը:

Ի շարունակություն և ի կատարումն ԲԿԳ շրջանակներում ստանձնած պարտավորությունների՝ 2018թ. մարտից ՀՀ կառավարությունը նախաձեռնել է ԲԿԳ-Հայաստան չորրորդ գործողությունների ծրագրի նախագծի (այսուհետ՝ նախագիծ) մշակման գործընթացը: Նախագիծը մշակվել է ՀՀ կառավարության, քաղաքացիական հասարակու­թյան, միջազգային գործընկեր կազմակերպությունների և այս անգամ նաև՝ անհատ քաղաքացիների ու մասնավոր հատվածի ներկայացուցիչների հետ համատեղ՝ հիմք ընդունելով նախորդ երեք Գործողություն­ների ծրագրերի մշակման և իրականացման արդյունքում կուտակված աննախադեպ փորձը, ԲԿԳ միջազգային ցանցը և անկախ հաշվետվական մեխանիզմի առաջարկու­թյունները:

ՀՀ կառավարության 2018 թվականի նոյեմբերի 15-ի N 1307 – Լ որոշմամբ հաստատվեց ԲԿԳ-Հայաստան գործողությունների չորրորդ ծրագիրը:

Ծրագիրը կազմվել է ինչպես Կառավարության, այնպես էլ՝ քաղաքացիական հասարակության ներկայացրած առաջարկությունների հիման վրա՝ ներառելով այնպիսի ոլորտներ, ինչպիսիք են բյուջետային միջոցների թափանցիկությունը, իրական սեփականատերերի ռեգիստրի ներդրում՝ միջազգային ստանդարտների հիման վրա, կրթության, առողջապահության, ջրային և հողային տվյալների  թափանցիկության և հաշվետվողականության ապահովումը, համայնքային կայքերում ծառայությունների հասանելիության ապահովումը, պետական ծառայությունների վերաբերյալ քաղաքացիների հետադարձ կապի ապահովում և մի շարք այլ առանցքային բարեփոխումներ:

«Բաց կառավարման գործընկերություն» նախաձեռնության շրջանակներում Հայաստանի Հանրապետության գործողությունների չորրորդ ծրագրին հավանություն տալու մասին» ՀՀ կառավարության լոկալ որոշման ընդունումը բխում է Բաց կառավարման գործընկերություն» նախաձեռնության պահանջներից:

«Բաց կառավարման գործընկերություն» նախաձեռնության շրջանակներում Հայաստանի Հանրապետության չորրորդ գործողությունների ծրագիրը նախատեսում է մի շարք իրավական ակտերում կատարել փոփոխություններ և լրացումներ:

ԲԿԳ մասնակից երկրներին տրվում է հնարավորություն կատարել համապատասխան փոփոխություններ իրենց գործողությունների ծրագրերում՝ միչև 2019 թվականօ օգոստոսի 31-ը:

«ՀՀ կառավարության 2018 թվականի նոյեմբերի 15-ի N 1307 – Լ որոշման մեջ փոփոխություն կատարելու մասին» ՀՀ կառավարության լոկալ որոշման նախագծի անհրաժեշտությունը պայմանավորված է «Կառավարության կառուցվածքի և գործունեության մասին» օրենքում փոփոխություններով և լրացումներով, ինչպես նաև՝ հանձնառությունների իրականացման ընթացքում հայտնաբերված խնդիրներով և ժամկետների փոփոխմամբ:

Նախագիծը շրջանառվել է պետական կառավարման համակարգի մարմինների միջև՝ առաջարկություններ և դիտողություններ ստանալու համար: